cyanic-selkie/wikianc huggingface dataset:
Australian parlamenttivaalit 2013
Australian parlamenttivaalit 2013 järjestettiin 7. syyskuuta 2013. Vaaleissa valittiin Australian edustajainhuoneen kaikki 150 jäsentä ja 40 senaatin 76 jäsenestä. Ääniä annettiin 13 726 070 kappaletta.
Tausta
Edelliset parlamenttivaalit olivat johtaneet Työväenpuolueen vähemmistöhallitukseen. Kesäkuussa 2013 Kevin Rudd syrjäytti Julia Gillardin Työväenpuolueen johdosta ja pääministerin virasta ja julisti vaalipäiväksi 7. syyskuuta.
Seuraukset
Koalition vaalivoiton seurauksena Australian pääministeriksi nimitettiin Tony Abbott.
Jorma Panula -kapellimestarikilpailu
Jorma Panula -kapellimestarikilpailu on joka kolmas vuosi järjestettävä kansainvälinen kapellimestarikilpailu. Kilpailu järjestettiin ensimmäisen kerran vuonna 1999. Kilpailu on nimetty säveltäjä, kapellimestari Jorma Panulan mukaan.
Palkinnot ovat ensimmäinen palkinto 11 000 euroa, toinen palkinto 8 000 euroa ja kolmas palkinto 6 000 euroa. Tarvittaessa palkinnot voidaan jakaa toisin.
Camus cur
Camus cur on yhdysvaltalainen koirarotu.
Ulkonäkö
Korvat ovat riippuvat. Karvapeite on lyhyt ja tiheä, väritykseltään punainen tai juovikas punainen (punabrindle).
Laibin
Laibin on prefektuuritason kaupunki Etelä-Kiinan Guangxin zhuangien autonomisen alueen keskiosassa. Kaupungin pinta-ala on 13 449 neliökilometriä ja väkiluku 2,1 miljoonaa (vuonna 2010). Kaupungin keskusta sijaitsee linnuntietä noin 140 kilometriä autonomisen alueen pääkaupunki Nanningista koilliseen.
Camus cur
Luonne ja käyttäytyminen
Camus cur on luonteeltaan huoleton ja se on helppo kouluttaa.
Laibin
Hallinnollinen jako
Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin, kolmeen piirikuntaan ja yhteen autonomiseen piirikuntaan.
Zeugma (kaupunki)
Zeugma oli muinainen kaupunki Commagenessa, nykyisessä Turkissa. Seleukos I Nikator perusti kaupungin vuonna 300 eaa. Kaupungin alkuperäinen nimi oli luultavasti Seleukeia. Roomalaiset valtasivat kaupungin vuonna 64 eaa., minkä jälkeen kaupungin nimeksi tuli Zeugma. Kaupunki oli legio IV Scythican tukikohta. Sassanidien kuningas Shapur I tuhosi kaupungin vuonna 256. Myöhemmin kaupunki joutui taas Rooman valtaan, mutta lopulta arabit valtasivat sen.
Camus cur
Luonne ja käyttäytyminen
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Camus cur ajaa puuhun lähinnä pesukarhua ja oravaa. Se käyttää metsästäessään sekä näkö-, kuulo- että hajuaistia. Oravia metsästettäessä se on suht hiljainen, mutta on äänekkäämpi pesukarhun ja suuremman riistan jäljillä ollessaan. Saarrettuaan riistan puuhun se käyttää raskasta, katkonaista haukkua.
Alkuperä
J. Richard McDuffie kehitti camus curin vuonna 1985 Etelä-Carolinan Aikenissa risteyttämällä keskenään "leopard curia" (amerikanleopardikoira), canadian curia ja "meksikolaista curia". Vuonna 1998 perustettiin Camus Cur Breeders Association.
Luis Pedro Cavanda
Luis Pedro Cavanda (s. 2. tammikuuta 1991 Luanda) on belgialainen jalkapalloilija, joka edustaa Belgian pääsarjassa pelaavaa Standard Liègeä. Hän on pelannut myös Italiassa ja Turkissa. Pelipaikaltaan Cavanda on oikea puolustaja.
Ágios Thomás
Ágios Thomás (, ”Pyhä Tuomas”) voi viitata seuraaviin paikkoihin Kreikassa:
Benoît Boutet
Benoît Boutet (s. 1. heinäkuuta 1960 Québec City) on kanadalainen oopperalaulaja, äänialaltaan tenori. Hän sai varhaisimman musiikkikasvatuksensa isältään Pierre Boutet'lta. Sittemmin häntä opettivat Donna Klimoska, Louise André, Léopold Simoneau ja Patricia Kern. Hän voitti Québecin musiikkikilpailun vuonna 1981 ja oli kahdesti finalistina Nuorten kanadalaislaulajien Mozart-kilpailussa Torontossa. Hän esiintyi oopperoissa muun muassa Montrealin oopperan jäsenenä ja teki kansainvälisen debyyttinsä lavalla San Franciscossa vuonna 1989 Fentonin roolissa Falstaffissa. Hänen ohjelmistoonsa kuuluu myös oratorioita ja taidelauluja.
Boutet'n veli on laulaja René Boutet.
Lou Leon Guerrero
Lourdes "Lou" Aflague Leon Guerrero (s. 8. marraskuuta 1950) on amerikkalainen terveystieteilijä ja poliitikko, joka vuodesta 2019 lähtien toiminut Guamin territorion kuvernöörinä.
Tausta ja yksityiselämä
Guerrero syntyi Guamilla vuonna 1950. Lukion jälkeen Guerrero muutti Kaliforniaan, jossa hän opiskeli ensin sairaanhoitajaksi valmistuen Kalifornian osavaltionyliopistosta Los Angelesista. Tämän jälkeen hän siirtyi ULCA:an, josta hän valmistui terveystieteiden maisteriksi vuonna 1979. Hän työskenteli aluksi sairaanhoitajana Kaliforniassa, mutta palasi sitten Guamille, jossa hänestä tuli Guam Memorial Hospital -sairaalan sairaanhoidon apulaisjohtaja.
Poliittinen ura
Guerrero valittiin ensimmäistä kertaa poliittiseen luottamustoimeen vuonna 1994, kun hänestä tuli Guamin senaatin edustaja. Senaattorina hän toimi mm. enemmistön ryhmäpuheenjohtajana ja istui sosiaali- ja terveyslautakunnassa. Hänen johdollaan Guamilla mm. kiellettiin tupakointi ravintoloissa ja baareissa.
Vuonna 2005 Guerreron veli, Tony, kuoli ja Lou otti hoitaakseen tämän viran Bank of Guamin johdossa. Hän jättäytyi pois politiikasta vuonna 2007, koska nousi tuolloin pankin toimitusjohtajaksi. Hänen kaudellaan pankki tuplasi varansa.
Kuvernöörinä
Guerrero ilmoitti lähtevänsä kuvernöörinvaaleihin helmikuussa 2017. Hän valitsi varakuvernööriehdokkaakseen Josh Tenorion, ja voitti demokraattien esivaalit elokuussa 2018. Hän voitti vaalit saatuaan 50,7 % annetuista äänistä. Tullessaan valituksi Guerrerosta tuli territorion ensimmäinen naiskuvernööri. Varakuvernööri Tenorio oli myös territorion ensimmäinen avoimesti homoseksuaali varakuvernööri. Guerrero vannoi virkavalansa 7. tammikuuta 2019.
Kyle Rossiter
Kyle Rossiter (s. 9. kesäkuuta 1980 Edmonton) on kanadalainen aktiiviuransa päättänyt jääkiekkoilija, pelipaikaltaan puolustaja. Rossiter on Florida Panthersin toisen kierroksen varaus vuodelta 1998.
Lou Leon Guerrero
Kuvernöörinä
Guerreron kuvernöörikautena Guamilla on laillistettu kannabis, nostettu territorion minimipalkkaa ja vauhdittanut toisessa maailmansodassa kärsineille tarkoitetteja korvauksia, joiden maksaminen on takkuillut.
Kyle Rossiter
Rossiter pelasi uransa pääasiallisesti AHL:ssa. NHL-otteluita tilille kertyi kolmen kauden aikana vain yksitoista kappaletta Florida Panthersissa ja Atlanta Trashersissa.
Lou Leon Guerrero
Kuvernöörinä
Guerrero valittiin uudelleen kuvernööriksi marraskuussa 2022.
Kyle Rossiter
Kaudella 2005–2006 Rossiter ehti pelata KalPassa 35 SM-liiga-ottelua, joissa teki pisteet 1+5 ja sai 187 jäähyminuuttia. Hänen sopimuksensa kuitenkin purettiin yhteisymmärryksessä 24. helmikuuta 2006 ja Rossiter suuntasi kohti Italiaa Asiagon joukkueeseen. Siellä hän sai 9 ottelussa aikaan 0+1 tehopisteet sekä jäähyminuutit 26. Rossiter lopetti aktiiviuransa tähän kauteen ja muutti takaisin Pohjois-Amerikkaan, kotikaupunkiinsa Edmontoniin, jossa aloitti työt kiinteistönvälittäjänä.
Yannick Dalmas
Yannick Dalmas (s. 28. heinäkuuta 1961 Le Beaussetissä, Toulonissa, Ranskassa) on ranskalainen kilpa-autoilija, nelinkertainen Le Mansin 24 tunnin ajon voittaja ja entinen Formula 1 -kuljettaja.
Uran alku
Dalmas aloitti moottoriurheilu-uransa motocrossin parissa, mutta loukkasi jalkansa ja joutui siirtymään nelipyöräisiin. Hän voitti vuonna 1982 Marlboro Cherche un Pilote -sarjan mestaruuden ja siirtyi seuraavaksi kaudeksi Ranskan Formula Renault -sarjaan, missä sijoittui heti tulokaskaudellaan kolmanneksi ja voitti seuraavana vuonna sarjan mestaruuden. Kaudeksi 1985 hän siirtyi Ranskan Formula 3 -luokkaan ORECA-talliin, missä sijoittui tulokaskaudellaan toiseksi kokeneemman tallitoverinsa Pierre-Henri Raphanelin takana. Seuraavalla kaudella hän voitti kuusi kauden 11:stä kilpailusta ja sarjan mestaruuden. Samaisella kaudella hän voitti myös Monacon F3-kisan.
Kesken kauden 1986 Dalmas siirtyi Formula 3000:siin, ja jatkoi sarjassa kaudella 1987. Kuitenkin kauden toisessa osakilpailussa Vallelungassa hän joutui onnettomuuteen, missä loukkaantui ja joutui jättämään yhden osakilpailun välistä. Dalmas palasi takaisin Paun katuradalla järjestettyyn osakilpailuun ja nousi voittajana korkeimmalle korokkeelle. Dalmas voitti myös Espanjan Jaramassa käydyn kilpailun ja sijoittui loppupisteissä viidenneksi Stefano Modenan, Luis Pérez Salan, Roberto Morenon ja Mauricio Gugelminin takana.
Formula 1 -ura
F1-kaudelle 1988 Dalmas teki sopimuksen Larrousse-tallin kanssa. Kausi oli kuitenkin vaikea ja auto huono, ja huipentui legioonalaistautiin, jonka vuoksi hän joutui jättämään kauden päätösosakilpailun väliin. Hän jatkoi Larroussella myös seuraavalla kaudella, mutta sai potkut kauden puolivälissä. Sittemmin hän jatkoi uraansa AGS:llä aina kauden 1990 loppuun saakka kuitenkaan saavuttamatta pistettäkään.
Urheiluauto- ja vakioautoura
thumb|Dalmas ajamassa Porsche 911 GT1:tä vuonna 2009. Dalmasin seuraava osoite oli Peugeot'n urheiluautotalli. Kaudella 1991 hän ajoi World Sportscar Championship -sarjaa, missä sijoittui Keke Rosbergin kanssa kokonaispisteissä 13:lle sijalle. Seuraavalla kaudella hän voitti Le Mansin 24 tunnin ajon vuonna 1992 Mark Blundellin ja Derek Warwickin kanssa Peugeot 905:llä. Warwickin kanssa hän voitti myös World Sportscar Championship -sarjan mestaruuden. 1994 hän oli Peugeot'lla Teo Fabin ja Thiery Boutsenin kanssa Le Mansissa toinen. Toisen Le Mans -voittonsa hän saavutti vuonna 1994 Dauerin Porsche 962 LM:llä Hurley Haywoodin ja Mauro Baldin kanssa, ja vielä kolmannen kerran 1995 McLaren F1:llä JJ Lehdon ja Masanori Sekiyan kanssa. 1993 ja 1994 hän ajoi myös Ranskan kansallista vakioautosarjaa ja 1994 Larroussella myös kaksi F1-osakilpailua ja 1995 yhden DTM-osakilpailun Joestin tallissa ja yhden GT-kisan Zhuhaissa.
Vuonna 1996 Dalmas ajoi ITC-sarjaa Joestin Opel Calibralla ja sijoittui loppupisteissä seitsemänneksitoista. Le Mansissa hän ajoi kolmanneksi Porsche 911 GT1:llä Karl Wendlingerina ja Scott Goodyearin kanssa. Lisäksi hän ajoi kaksi GT-kisaa Kiinassa ja Japanissa. 1997 Dalmas oli FIA GT -sarjassa kokonaispisteissä 13:s Roockin Porsce 911 GT1:llä ja osallistui myös Le Mansin 24 tunnin sekä Sebringin 12 tunnin ajoon, joissa molemmissa keskeytti, mutta voitti Daytonan 24 tunnin ajon Team Scandian Ferrari 333 SP:llä Andy Evansin, Stefan Johanssonin ja Fermin Velezin kanssa. 1998 hän ajoi FIA GT -sarjaa Allan McNishin kansa Porsche 911 GT1-98:lla kokonaissijoituksena viides. Hän osallistui myös Le Mansiin ja Daytonan 24 tunnin ajoihin, joissa molemmissa keskeytti, mutta voitti Petit Le Mans -kilpailun Road Atlantan radalla.
Dalmasin oli määrä siirtyä CART-sarjaan Amerikkaan, mutta joutui koeajossa onnettomuuteen ja päätti luopua ajatuksesta. Hän jatkoi uraansa urheilu- ja vakioautojen parissa. 1999 hän voitti neljännen Le Mansin 24 tunnin kisansa BMW V12 LMR Pierluigi Martinin ja Joachim Winkelhockin kanssa. Hän osallistui myös Sebringin 12 tunnin kisaan, missä joutui keskeyttämään. Dalmas osallistui ORECA-tallin autoilla myös vuosien 2000 ja 2001 Le Mansin 24 tunnin ajoihin, mutta molemmissa autokunnan taival päättyi keskeytykseen.
Vác
Vác on kaupunki Unkarissa Pestin maakunnassa Tonavan vasemmalla puolella, noin 35 kilometriä Budapestista pohjoiseen. Vuonna 2017 kaupungissa asui 32 741 asukasta. Vác on Pestin maakunnan viidenneksi suurin väestöltään ja tunnettu Tonavan mutkasta. Vác on suosittu matkailukohde kesäisin unkarilaisten keskuudessa vuosisatoja vanhan historian ja rikkaan kulttuurielämän ansiosta.
Madonna
Madonna (oik. Madonna Louise Veronica Ciccone, s. 16. elokuuta 1958 Bay City, Michigan, Yhdysvallat) on yhdysvaltalainen poplaulaja ja lauluntekijä, tanssija, tuottaja, lastenkirjailija, elokuvaohjaaja ja näyttelijä. Pop-ikoniksi tituleerattu Madonna on kaikkien aikojen kaupallisesti menestyneimpiä artisteja.
Madonna tunnetaan itseironisuudestaan sekä siitä, että hän kyseenalaistaa yhteiskunnan konservatiivisia arvoja. Hänen työnsä on herättänyt mediassa voimakkaita reaktioita.
Lapsuus ja nuoruus
Madonna Louise Ciccone syntyi 16. elokuuta 1958 Bay Cityssä, Michiganissa keskiluokkaiseen katolilaiseen perheeseen. Madonnan isä Silvio ”Tony” Ciccone oli toisen sukupolven amerikanitalialainen, ja äiti Madonna Louise o. s. Fortin kanadanranskalaista ja saksalaista sukujuurta. Vanhempiensa liitosta Madonnalla on kaksi isoveljeä sekä kaksi pikkusiskoa ja yksi pikkuveli. Madonnan äiti kuoli rintasyöpään kun Madonna oli viisivuotias. Isä meni uusiin naimisiin, ja perheeseen syntyi vielä kaksi lasta. Madonnan välit uuden äitipuolensa kanssa jäivät melko etäisiksi.
Madonna varttui Detroitissa Pontiacin monirotuisessa kaupunginosassa, minkä jälkeen perhe muutti Rochesteriin. Peruskoulun jälkeen Madonna kävi Rochester Adams High Schoolia ja menestyi opinnoissaan hyvin. Hän oli cheerleader-ryhmänsä johtaja ja näytteli koulumusikaaleissa. Hän alkoi lisäksi opiskella modernia tanssia veteraanitanssija Christopher Flynnin johdolla ja vietti iltansa Detroitin diskoissa.
Syksyllä 1976 Madonna aloitti modernin tanssin opinnot Michiganin yliopistossa Ann Arborissa, suunnitelmissaan tanssijan ammatti. Heinäkuussa 1978 hän jätti opintonsa kesken ja muutti New Yorkiin, kertomansa mukaan vain 35 dollaria taskussaan. Hän otti New Yorkissa tanssitunteja ja elätti itsensä sekalaisilla töillä, mukaan lukien alastonmallina valokuvaajille ja taidemaalareille. Hänet otettiin Pearl Langin tanssiryhmään syksyllä 1978, ja hän esiintyi useassa ryhmän tanssituotannossa. Vuonna 1979 Madonna esiintyi ranskalaisen muusikon Patrick Hernandezin maailmankiertueella taustatanssijana.
1980-luku
Lähdettyään Langin tanssiryhmästä vuonna 1979 Madonna alkoi seurustella muusikko Dan Gilroyn kanssa ja tanssi tämän yhtyeen Breakfast Clubin ”vaihtoehtoisessa vaudeville” -sivuprojektissa Voidvillessa. Kaksi belgialaista musiikkituottajaa näki esityksen ja kutsui Madonnan Pariisiin tarkoituksenaan tehdä hänestä laulaja. Madonna vietti Pariisissa kesän, ja vaikka tämä matka ei johtanutkaan vielä mihinkään, palattuaan New Yorkiin hän opetteli soittamaan rumpuja ja kitaraa ja liittyi poikaystävänsä yhtyeeseen Breakfast Clubiin. Hän alkoi myös kirjoittaa lauluja ja toimi toisinaan yhtyeen laulusolistina. Hän näytteli lisäksi punk-dominatrixin roolin Stephen Jon Lewickin elokuvassa A Certain Sacrifice. Keskeneräiseksi jäänyt elokuva julkaistiin vasta myöhemmin, kun Madonnasta oli jo tullut kuuluisa.
Madonnasta tuli lopulta Breakfast Clubin laulusolisti. Pian hän kuitenkin jätti yhtyeen, ja oltuaan hetken aikaa yhtyeessä nimeltä Madonna & The Sky, hän liittyi uuden poikaystävänsä Stephen Brayn kanssa perustamaansa yhtyeeseen nimeltä Emmy. Se soitti New Yorkissa uuden aallon poppia ja nauhoitti demon marraskuussa 1980. Levy-yhtiöpomo Camille Barbone ryhtyi Madonnan manageriksi ja Emmyn lopetettua rakensi hänelle taustayhtyeen, jonka kanssa Madonna nauhoitti demolevytyksen elokuussa 1981. DJ ja A&R-mies Mark Kamins kiinnostui Madonnan ja Brayn tekemästä tanssipopkappaleesta ”Everybody” ja vei nauhan Sire Recordsin johtaja Seymour Steinille. Tämä teki Madonnan kanssa 5 000 dollarin sopimuksen kahdesta singlestä. ”Everybody” julkaistiin lokakuussa 1982 ja sen seuraaja ”Burning Up” maaliskuussa 1983. Kumpikin single menestyi kohtalaisesti tanssilistoilla, joten Stein teki Madonnan kanssa sopimuksen kokonaisesta albumista.
Madonnan esikoisalbumi Madonna (1983) sisältää kahdeksan kappaletta, joista viisi on Madonnan itse kirjoittamia. Albumin ensimmäinen single ”Holiday” nousi Billboardin singlelistan sijalle 16, ”Borderline” sijalle 10, ja ”Lucky Star” sijalle neljä. Albumin myynti ylitti kultalevyn rajan keväällä 1984. Madonna oli jo tällöin kehittänyt itselleen tunnusomaisen pukeutumistyylin, johon kuului runsaasti asusteita ja koruja sekä navan paljastava toppi.
Madonnan toinen albumi, tuottajasuuruus Nile Rodgersin tuottama Like a Virgin nosti hänet maailmantähdeksi. Albumin singleistä etenkin ”Like a Virgin” ja ”Material Girl” nousivat listojen kärkipäähän kautta maailman, ja albumi vietti kolme viikkoa Yhdysvaltain albumilistan ykkösenä. Marraskuussa 1984 julkaistun albumin suosiota vauhditti ”Like a Virginin” seksikäs musiikkivideo sekä Madonnan esiintyminen morsiuspukuun pukeutuneena MTV Awards -palkintojuhlassa syyskuussa 1984.
thumb|upright|Madonna kiertueella vuonna 1985. Madonna lähti The Virgin Tour -kiertueelle vuonna 1985. Vuonna 1985 Madonna esiintyi elokuvassa Missä olet, Susan? ja sai suorituksestaan kiitosta. Elokuvassa kuultu ”Into the Groove” -kappale nousi listojen kärkeen. Madonnan näyttelijänura ei kuitenkaan saanut tuulta alleen.
Musiikkirintamalla Madonnan menestys oli poikkeuksellista. Poptähdistä vain Michael Jackson ylsi suurempiin myyntilukuihin. Vuonna 1986 ilmestyi Madonnan uran kansainvälisesti myydyin albumi True Blue.
Vuonna 1985 Madonna meni naimisiin näyttelijä-ohjaaja Sean Pennin kanssa. Riitaisa avioliitto päättyi eroon vuonna 1989. Samana vuonna Madonna julkaisi Like a Prayer -albumin, jossa hän yhdisti uskonnollisuuteen seksuaalisia teemoja. Madonnan sponsori Pepsi vetäytyi viiden miljoonan dollarin mainossopimuksesta, joskin Madonna sai pitää sopimuspalkkion. Julkisuuskohun saattelemana singlet "Like a Prayer", "Express Yourself" ja "Cherish" nousivat maailmalla listojen kärkeen.
Vuonna 1990 Madonna näytteli elokuvassa Dick Tracy, jonka musiikkina olevasta kappaleesta ”Vogue” tuli yksi hänen uransa tunnetuimmista hiteistä. Hän julkaisi myös ensimmäisen hittikokoelmansa The Immaculate Collection, jonka hän omisti Paaville. Music Television kieltäytyi esittämästä "Justify My Love" -musiikkivideota sen liian eroottisuuden vuoksi. Madonna julkaisi itsestään kertovan dokumenttielokuvan In Bed with Madonna. Hänellä oli lyhyt suhde kohutun koripallotähden Dennis Rodmanin kanssa ja hän paljasti olevansa biseksuaali.
1990-luku
pienoiskuva|upright|Madonna vuonna 1990.
Huhtikuussa 1990 Madonna lähti Blond Ambition Tour -kiertueelleen. Paavi vaati Madonnan kiertueen kieltämistä katolisissa maissa. Vuonna 1991 julkaistiin kiertueesta kertova dokumenttielokuva Truth or Dare – In Bed With Madonna. Se esitteli maailmalle seksiä pursuavan ja oikuttelevan supertähden. Madonna kohautti yleisöä sen ensi-illassa Cannesissa riisumalla itsensä alusvaatteisilleen. Vuonna 1992 julkaistiin albumi Erotica ja pehmopornokirja Sex. Madonnaa arvosteltiin itsetarkoituksellisesta seksin esille tuomisesta.
Syyskuussa 1993 Madonna lähti The Girlie Show -kiertueelle, joka sisälsi Erotica-albumilta. Vuonna 1994 Madonna pyrki pehmentämään julkisuuskuvaansa hillityllä Bedtime Stories -albumilla. Hittisingleistä ”Secret” ja ”Take a Bow” huolimatta albumin myynti ei yltänyt takavuosien tasolle.
Vuonna 1995 julkaistiin balladikokoelma Something to Remember, jota myytiin maailmalla noin kahdeksan miljoonaa kappaletta. Suomessa se nousi Madonnan kaikkien aikojen myydyimmäksi levyksi 93 043 kappaleen myynnillään. ÄKT:n listan mukaan se on Suomen 18. myydyin ulkomaalainen levy. Madonnan singlekokoelmaa The Immaculate Collectionia on myyty hieman vähemmän, 92 500 kappaletta. Se on IFPI:n tilastoissa suomen myydyimpien ulkomaalaisten levyjen sijalla 13.
Vuonna 1996 Madonna esiintyi nimiroolissa musikaalielokuvassa Evita ja sai suorituksestaan Golden Globe -palkinnon. Evitasta tuli yksi hänen harvoista menestyselokuvistaan.
Vuonna 1998 Madonna julkaisi Ray of Light -albumin, josta tuli kaupallinen ja arvostelumenestys. Se poiki useita hittejä, kuten ”Frozen” ja ”Ray of Light”. Albumi poiki myös tekijälleen kolme Grammy-palkintoa.
2000–2003
House-tyyliä ja konerytmejä hyödyntävä tanssilevy Music ilmestyi vuonna 2000. Se myi yli kymmenen miljoonaa kappaletta ja sai mairittelevia arvosteluja sekä viisi Grammy-ehdokkuutta. Siltä nousivat suurimmiksi hiteiksi nimikappale ”Music” sekä Don’t Tell Me. Levyn kansainväliselle painokselle sisältyi Madonnan hyvin menestynyt cover-versio Don McLeanin folk-laulusta ”American Pie”.
Vuoden 2001 Drowned World Tour oli Madonnan ensimmäinen kiertue kahdeksaan vuoteen. Samana vuonna julkaistiin kokoelma GHV2, jota myytiin seitsemän ja puoli miljoonaa kappaletta. Vuonna 2002 Madonna esiintyi sivuroolissa Veritynä James Bond -elokuvassa Kuolema saa odottaa.
Vuoden 2003 American Life-albumi ei menestynyt yhtä hyvin kuin aiemmat. Levyä markkinoidessaan Madonna kritisoi Irakin sotaa. Folk-painotteisesta albumista tuli artistin heikoiten menestynyt. Sitä myytiin maailmanlaajuisesti neljä miljoonaa ja Yhdysvalloissa alle miljoona kappaletta. Albumin singlet menestyivät kehnosti. "Hollywoodista" tuli kahteenkymmeneen vuoteen ensimmäinen Madonnan kappale, joka ei noussut Billboard Hot 100 -listalle. Vuonna 2003 Madonna oli Esteê Lauderin keulakuva.
Elokuussa 2003 Madonna esitti MTV Video Music Awardsissa kappaleensa "Hollywood". Hän suuteli lavalla Britney Spearsia ja Christina Aguileraa. Tapauksesta nousi maailmanlaajuinen mediakohu, ja se sai osakseen sekä ihailua että paheksuntaa. Pian tempauksen jälkeen Madonna ja Spears julkaisivat singlenä "Me Against the Music" -dueton.
15. syyskuuta samana vuonna Madonnalta ilmestyi lastenkirja Englantilaiset ruusut, jota myytiin yli 500 000 kappaletta. Hän jatkoi lastenkirjasarjaansa 10. marraskuuta, jolloin ilmestyi Herra Peabodyn omenat. 2004 ilmestyivät Jakov ja seitsemän rosvoa sekä Abdin seikkailut ja 2005 Arvo Uppo-Rikas.
2004–2007
Toukokuussa 2004 käynnistyi Madonnan Eurooppaan ja Pohjois-Amerikkaan keskittynyt The Re-Invention Tour -kiertue. Se tuotti 125 miljoonaa dollaria ja oli vuoden tuottoisin show maailmassa. Lokakuussa 2005 artisti julkaisi toisen itsestään kertovan dokumenttielokuvan I’m Going to Tell You a Secret, joka käsitteli The Re-Invention -kiertuetta ja Madonnan perhe-elämää. Suomessa tv-kanava Nelonen esitti filmin nimellä Madonna: Salaisuuteni. Dokumentti ilmestyi DVD:nä kesäkuussa 2006.
pienoiskuva|vasen|Madonna [[Live 8 -konsertissa heinäkuussa 2005.]] Heinäkuussa 2005 Madonna konsertoi yhtenä Live 8 -konsertin pääesiintyjistä Lontoon Hyde Parkissa. Seuraavassa kuussa hän joutui syntymäpäivänään ratsastusonnettomuuteen, jossa häneltä katkesi useita luita. Loukkaantuminen vaaransi hänen "Hung Up" -musiikkivideonsa kuvaukset. Lopulta hän joutui tanssimaan videolla kipulääkkeiden vaikutuksen alaisena ja toinen käsi osittain murtuneena.
Marraskuussa 2005 ilmestynyt Madonnan kymmenes studioalbumi Confessions on a Dance Floor sai myönteisen vastaanoton. Tanssilevyn ensimmäinen single Hung Up rakentui Abban ”Gimme! Gimme! Gimme! (A Man After Midnight)” -kappaleen huiluriffin ympärille. Kappaleesta tuli yksi Madonnan uran suurimmista hiteistä.
Albumi nousi listaykköseksi 28 maassa. Sitä myytiin ilmestymisviikollaan kolme ja puoli miljoonaa kappaletta ympäri maailman. Toinen single "Sorry" nousi ilmestymisviikollaan helmikuussa 2006 Ison-Britannian singlelistan kärkeen. Kolmantena singlenä julkaistiin "Get Together" ja neljäntenä "Jump". Kahden vuoden aikana levyä on myyty yli kahdeksan miljoonaa kappaletta.
Maaliskuussa 2006 Madonna ilmoitti, että hän aikoo lopettaa näyttelemisen, koska pelkää näyttelijänmaineensa tuhoavan jokaisen elokuvan, jossa on mukana. Saman vuoden joulukuussa hän aloitti Filth and Wisdom -elokuvan ensimmäisenä ohjaustyönään.
Toukokuusta elokuuhun 2006 Madonna teki seitsemännen maailmankiertueensa Confessions Tour. Se ulottui Pohjois-Amerikkaan, Eurooppaan ja Japaniin. Ennen kiertuetta Madonna poseerasi W-lehdessä otsikolla Madonna Rides Again (Madonna ratsastaa jälleen).
pienoiskuva|vasen|upright|Madonna vuonna 2005. Kesäkuussa 2006 Madonna esiintyi ruotsalaisen vaateyhtiön H&M:n keulakuvana. H&M tarjosi Madonnalle ja tämän kiertuehenkilöstölle vapaa-ajan vaatteet Confessions Tour -kiertueella. Lavapuvut suunnitteli Jean-Paul Gaultier. Vuonna 2007 H&M julkisti Madonnan osittain itse suunnitteleman M by Madonna -malliston, josta tuli kaupallinen menestys.
Confessions Tour nousi musiikin historian tuottoisimpien konserttikiertueiden joukkoon. Se tuotti noin 195 miljoonaa dollaria. Kiertueen televisiotaltiointi Madonna: The Confessions Tour – Live From London kuvattiin 15. ja 16. elokuuta Lontoon Wembley Stadiumlla. Konsertti julkaistiin DVD:nä 22. tammikuuta 2007 kansainvälisesti ja Yhdysvalloissa päivää myöhemmin.
Lokakuussa 2006 Madonna ja hänen miehensä Guy Ritchie adoptoivat Malawista vuoden ikäisen David Banda -pojan. Adoption laillisuudesta kiisteltiin ja sen on arveltiin olevan mainoskikka. Laulaja julkaisi 17. lokakuuta avoimen kirjeen, jossa kertoi olevansa 18 kuukauden ajan Bandan tilapäinen huoltaja. Malawilainen oikeus hyväksyi adoption toukokuussa 2008.
Toukokuussa 2007 internetiin tuli ladattavaksi Pharrell Williamsin kanssa tuotettu ”Hey You” -hyväntekeväisyyslaulu, jonka Madonna sävelsi ilmastonmuutosta vastaan järjestettyä Live Earth -konserttia varten. Heinäkuussa 2007 hän osallistui Live Earth -hyväntekeväisyyskonserttiin Lontoon Wembley Stadiumilla.
16. lokakuuta 2007 Madonna ilmoitti vaihtaneensa levy-yhtiötä. Hän teki sopimuksen konserttipromoottori Live Nationin kanssa, joka oikeuttaa hänen levyjen jakelun, konserttikiertueiden markkinoinnin sekä lisenssin Madonnan nimeen Sopimuksen kerrottiin olevan 120 miljoonan dollarin (86 miljoonan euron) arvoinen. Sopimus Warner Musicin kanssa velvoitti hänet julkaisemaan vielä yhden studioalbumin (Hard Candy) ja kokoelman, joka julkaistiin vuonna 2008.
Madonna oli myös Versacen keulakuva vuonna 2005.
2008–2009
Madonna kertoma, käsikirjoittama ja tuottama dokumentti I Am Because We Are sai ensi-iltansa Tribecan elokuvajuhlilla New Yorkissa 24. huhtikuuta 2008.
pienoiskuva|vasen|upright|Sticky & Sweet Tour. Madonnan 11. studioalbumi Hard Candy julkaistiin huhtikuussa 2008. Albumin ensimmäinen single oli 4 Minutes, jolla ovat mukana Justin Timberlake ja Timbaland. Hard Candy sai hyvän vastaanoton ja pääsi useiden maiden listaykköseksi, kuten Argentiinan, Suomen, Japanin, Yhdysvaltojen, Ruotsin ja Ison-Britannian.
Hard Candylta julkaistiin yhteensä kolme singleä: ”4 Minutes”, ”Give It 2 Me” sekä ”Miles Away”. ”Miles Away” on Japanissa huhtikuussa 2008 alkaneen Change-televisiosarjan tunnusmusiikkina.
Kiistanalainen kirja Life with My Sister Madonna, jonka kirjoitti Madonnan veli Christopher Ciccone, julkaistiin 14. huhtikuuta 2008. Kirja debytoi sijalla 2 New York Timesin best seller -listalla.
Madonna lähti Hard Candyn aihein Sticky & Sweet Tour -kiertueelle syksyllä 2008. Kiertue alkoi Cardiffista 23. elokuuta 2008 ja päättyi São Pauloon joulukuussa. Kiertue jatkui kesällä 2009 Euroopan-osiolla. 6. elokuuta 2009 Madonna esiintyi ensimmäistä kertaa myös Suomessa, 85 000 ihmisen yleisölle Helsingin Jätkäsaaressa; konsertti myytiin loppuun muutamassa tunnissa.
Tammikuussa 2009 Madonna esiintyi Louis Vuittonin kevät/kesät 2009 -malliston mainoskuvissa. Kuvat otti muotikuvaaja Steven Meisel.
Syksyllä 2009 Madonna julkaisi kolmannen kokoelmalevynsä, Celebrationin, jolla oli kaksi uutta kappaletta: ”Celebration” ja ”Revolver”. Molemmat kappaleet julkaistiin singleinä ja ne menestyivät hyvin. Madonna teki laulusta ”Celebration” myös kaksi musiikkivideota – toisessa tanssii hänen oma tyttärensä.
2010–2013
Kesällä 2010 Madonna aloitti toisen elokuvansa W.E:n kuvaukset Lontoossa. Hän on ohjannut, käsikirjoittanut ja tuottanut elokuvan. Elokuvan ensiesitys oli 1. heinäkuuta 2012 Venetsiassa, Italiassa.
Madonna ilmoitti helmikuussa 2012 lähtevänsä maailmankiertueelle, joka kantaa nimeä MDNA World Tour. Kiertue alkoi 31. toukokuuta 2012 Tel Avivista, Israelista ja saapui 12. elokuuta 2012 Helsingin olympiastadionille. Jo ennen alkamistaan kiertue oli jo yksi maailman tuottoisimmista, ja se sai jatkoa vuonna 2013.
Madonna aloitti kesällä 2011 studioalbuminsa MDNAn nauhoitukset, ja levy julkaistiin maailmanlaajuisesti 26. maaliskuuta 2012. Heti ilmestymisensä jälkeen albumi kohosi ykköseksi yli 40 maassa. Levyä varten ei tehty minkäänlaista promootiota, paitsi Super Bowlin puoliaikaesitys helmikuussa 2012, jossa Madonna esitti vanhempien klassikoiden lisäksi kappaleen "Give Me All Your Luvin’", uuden levynsä ensimmäisen singlen, joka nousi monissa maissa listojen kärkeen. Toisena singlenä julkaistiin "Girl Gone Wild", joka menestyi hyvin. Kolmanneksi singleksi valittiin "Turn Up The Radio", joka julkaistiin myöhemmin vuonna 2012.
Madonnan albumeja on myyty hänen levy-yhtiönsä mukaan maailmanlaajuisesti yli 200 miljoonaa kappaletta vuoteen 2005 mennessä.
2014–2016
Joulukuussa 2014 Madonnalta vuosi nettiin kolmetoista uutta ennen kuulematonta kappaletta. Tämän vuoksi Madonna päätti vahvistaa olevansa työstämässä uransa kolmattatoista, Rebel Heart-studioalbumia, joka julkaistiin maaliskuussa 2015. Albumin vahvistamisen lisäksi Madonna julkaisi yhden nettiin vuotaneista kappaleista, "Living for Loven" albumin ensimmäisenä singlenä 20. joulukuuta 2014. Albumi nousi listojen kärkeen ympäri maailmaa. Albumilta julkaistiin myös singlet Ghosttown ja Bitch I’m Madonna. Syyskuussa 2015 Madonna lähti Rebel Heart Tour -maailmankiertueelle. Kiertue sisälsi yli 80 esiintymistä Pohjois-Amerikassa, Etelä-Amerikassa, Euroopassa, Aasiassa, Australiassa ja Uudessa-Seelannissa. Toukokuussa 2016 Madonna esitti tribuutin Princelle Billboard Music Awardsissa Las Vegasissa.
2017–
Madonna muutti Portugaliin vuonna 2017 adoptiopoikansa jalkapalloharrastuksen vuoksi ja on alkanut kiinnostua fadosta, jota hän ei ollut ennen kuullut. Hän on tutustunut fadista Celeste Rodriguesiin, joka on Amalia Rodriguesin sisko.
Yksityiselämä
pienoiskuva|Madonna ja [[Guy Ritchie vuonna 2005.]] Madonnan ensimmäinen aviomies oli näyttelijä Sean Penn. Pari avioitui vuonna 1985 ja erosi 1989. Avioliittoon mahtui monta julkista kriisiä ja huhuja Pennin väkivaltaisuudesta. Eron jälkeen Madonnalla on ollut suhde esimerkiksi koripalloilija Dennis Rodmanin, näyttelijä-ohjaaja Warren Beattyn sekä rap-artisti Vanilla Icen kanssa.
Madonna avioitui vuonna 2000 englantilaisen elokuvaohjaajan Guy Ritchien kanssa. Madonnalla on kaksi biologista lasta, Lourdes Ciccone Leon (s. 14. lokakuuta 1996, isä Madonnan entinen henkilökohtainen valmentaja Carlos Leon) ja Rocco Ritchie (s. 11. elokuuta 2000, isä Guy Ritchie). Lokakuussa 2006 Madonna adoptoi äidittömän David Bandan (s. heinäkuussa 2005) Malawista. Madonna asuu nykyään perheensä kanssa kartanossa Marylebonessa Lontoossa ja omistaa laajalti maata. Lisäksi hän omistaa asunnon New Yorkissa sekä kartanon Beverly Hillsissä. Laulaja on kiistellyt näkyvästi jokamiehenoikeuksista, jotka koskevat esimerkiksi sienestämistä tai retkeilyä hänen maillaan, ja vuonna 2004 Madonnan maat päätettiin osittain sulkea ihmisiltä.
Madonna ja Guy Ritchie erosivat vuonna 2008. Kesäkuussa 2009 Madonna sai Malawin korkeimmalta tuomioistuimelta luvan adoptoida Mercy James -tytön. Madonnan poika Rocco muutti äitinsä luota isänsä kotiin Lontooseen joulukuussa 2015. Madonna adoptoi Malawista 4-vuotiaat kaksostytöt Stellan ja Estherin helmikuussa 2017.
Kabbala
Madonna tunnetaan kabbala-uskonnon intohimoisena opiskelijana ja puolestapuhujana. Omien sanojensa mukaan Madonna kiinnostui kabbalasta vuonna 1996, esikoistyttärensä Lourdesin syntymän aikoihin. Hänen kerrotaan lahjoittaneen miljoonia dollareita Kabbalah Centrelle eli Yhdysvaltain kabbala-keskukselle, ja hän pitää jatkuvasti punaista nauhaa ranteessaan merkkinä uskostaan. Lisäksi mediassa ollaan kerrottu tähden ottaneen lisänimekseen uskonnollisen nimen Esther. Hän on myös näyttävästi tukenut Kabbalah Centerin Spirituality For Kids -hanketta, jonka hän uskoo edistävän lasten hengellistä kehitystä. Vuonna 2005 ilmestyneellä Confessions on a Dance Floor -albumilla on kappale nimeltä "Isaac", jonka on epäilty viittaavan juutalaiseen rabbiin Isaac Luriaan (1534–1572) alias Yitzhak Luriaan.
Ágios Thomás (Iraklion)
Ágios Thomás on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, Topikí Koinótita Agíou Thomá). Kylän väkiluku on 665 (vuonna 2011).
pienoiskuva|vasen|upright=0.9|Ágios Thomáksen [[Pyhän Tuomaan kirkko (Ágios Thomás)|Pyhän Tuomaan kirkko.]] Ágios Thomáksen kylä sijaitsee Ída- eli Psiloreítis-vuoren itäpuolella noin 34 kilometriä etelälounaaseen Iraklionista. Se on rakennettu noin 530 metrin korkeuteen merenpinnasta laskettuna.
Varhaisin maininta kylästä on vuodelta 1371. Kylän nähtävyyksiin kuuluu bysanttilaisaikainen Pyhän Tuomaan kirkko (Ágios Thomás), josta se on saanut nimensä. Yhteensä kylässä sanotaan olevan jopa 38 kirkkoa.
Aiemmin kylä kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön.
Chocolat
Chocolat on Claire Denis’n ohjaama ranskalais-saksalais-kamerunilainen draamaelokuva vuodelta 1988. Siinä nuori ranskalaisnainen palaa Ranskan Kameruniin, Länsi-Afrikkaan, jossa hän varttui isänsä ja äitinsä kanssa siirtomaavallan murtumisen aikoihin. Tärkeä henkilö oli perheen palvelijamies, jota sekä tytär että äiti ihailivat. .
Elokuvan musiikin on tehnyt eteläafrikkalainen jazzpianisti Abdullah Ibrahim.
Vastaanotto
Yhdysvaltalainen elokuvakriitikko Roger Ebert sanoi Chocolat’n ilmentävän afrikkalaista tunnelmaa paremmin kuin mikään hänen aiemmin näkemänsä elokuva. Se käsittelee hänestä pääaihettaan, rotujen välistä rakkautta, hienotunteisesti. Helsingin Sanomien Mikael Fräntin mukaan elokuva on ”kohtalainen”.
The New York Timesin kriitikot valitsivat Chocolat’n vuonna 2004 yhdeksi kaikkien aikojen tuhannesta parhaasta elokuvasta maailmassa.
Krokodeilopolis
Krokodeilopolis (usein Krokodilopolis; eli, ) voi viitata seuraaviin antiikin aikaisiin kaupunkeihin:
Mary Elizabeth Counselman
Mary Elizabeth Counselman (19. marraskuuta 1911 – 13. marraskuuta 1995 ) oli yhdysvaltalainen kirjailija, joka julkaisi novelleja erilaisissa pulp- ja aikakauslehdissä. Hänet tunnetaan parhaiten Weird Talesissa julkaistuista kauhu- ja fantasianovelleistaan. Counselman julkaisi myös tietokirjallisuutta, runoutta ja ajankohtaisia aiheita käsitelleitä artikkeleja ja uutisjuttuja. Hänen tunnetuin teoksensa on novelli ”The Three Marked Pennies” (1934), joka on Yhdysvalloissa saavuttanut klassikon aseman.
Tero Konttinen
Tero Konttinen (s. 14. kesäkuuta 1985 Helsinki) on suomalainen jääkiekkoilija, joka pelasi kaudella 2016–2017 Ruotsin kolmanneksi korkeimmalla sarjatasolla Hockeyettan-joukkue Asplöven HC:ssä. Hän on pelityyliltään hyökkäävä puolustaja.
Mary Elizabeth Counselman
Elämäkerta
Counselman syntyi Alabaman Birminghamissa ja vietti lapsuutensa plantaasilla. Hänen isänsä oli insinööritaidon opettaja. Vartuttuaan hän opiskeli ensin Alabama Collegessa ja myöhemmin Alabaman yliopistossa ja sai työpaikan Birmingham Newsin toimittajana. Lehti oli tuohon aikaan Alabaman suurin sanomalehti.
Counselman aloitti ammattikirjailijan uransa 1931. Hän kirjoitti lähinnä pulp-lehtiin, joista tunnetuin oli Weird Tales. Counselman avioitui 1941 ja asettui Gadsdeniin, missä pariskunta eli höyrykäyttöisellä siipiratasaluksellaan Coosajoella. Counselman opetti paikallisessa ammattikoulussa luovaa kirjoittamista. Hän sai miehensä kanssa yhden pojan ja omisti useita kissoja.
Tero Konttinen
Uran alku Jokereissa
Kaudella 2005–2006 Konttinen teki SM-liigadebyyttinsä. Hän pelasi Jokereissa ensimmäisen liigaottelunsa kauden avauskierroksella 15. syyskuuta 2005 paikallisvastustaja Helsingin IFK:ta vastaan. Konttinen keräsi ottelussa yhden syöttöpisteen. Kaikkiaan hän pelasi kauden aikana kuusi SM-liigaottelua. Suurimman osan kaudestaan Konttinen pelasi kuitenkin lainalla Mestis-joukkue Kiekko-Vantaassa, jossa tulokaskausi toi 24 runkosarja- ja kahdessa playoff-ottelussa tehot 5+7=12. Hän pelasi kauden aikana joukkueessa myös hyökkääjänä.
Mary Elizabeth Counselman
Elämäkerta
Monet pulp-lehdet lakkautettiin 1950-luvulla, ja Counselman siirtyi proosafiktiosta tietokirjallisuuden ja runouden pariin. Hän piti myös luentoja kirjallisuudesta ja Etelä-Yhdysvaltain historiasta ja kuului useisiin kirjallisuusjärjestöihin, kuten American Pen Womeniin ja National Fantasy Fan Federationiin. Vuonna 1976 Counselman sai National Endowment for the Artsin 6 000 dollarin apurahan, ja vuonna 1981 hänelle myönnettiin Phoenix-palkinto elämäntyöstä Etelä-Yhdysvaltoihin sijoittuvien tieteis- ja fantasiatarinoiden parissa.
Tero Konttinen
Läpimurto Ässissä
Elokuussa 2006 Konttinen siirtyi try-outille Porin Ässiin. Hän sai syyskuussa seitsemän harjoitusottelun jälkeen 1+1-vuotisen sopimuksen joukkueeseen. Konttinen nousi kaudella 2006–2007 yhdeksi SM-liigakauden komeetoista ja loisti varsinkin kiekollisessa pelissä. Hän avasi maalitilinsä SM-liigassa kahdella osumalla, jotka Konttinen teki jo kauden avauskierroksella 14. syyskuuta 2006 vieraissa paikallisvastustaja Rauman Lukkoa vastaan. Hänen toinen osumansa jäi Ässien 3–5-voittoon päättyneen ottelun ratkaisumaaliksi. Konttinen palkittiin ottelun Ilta-Sanomien kolmen tähden tähtipelaajana. Hän voitti tehoilla 7+20=27 koko SM-liigan tulokkaiden piste- ja syöttöpörssin. Liigan parhaana tulokkaana Jarmo Wasaman muistopalkinnolla palkittiin kuitenkin TPS:n Tuomas Suominen. Konttinen oli myös Ässien tehokkain puolustaja ja jakoi liigan puolustajien pistepörssin yhdeksännen sijan Bluesin Arto Laatikaisen kanssa. Kaudella 2007–2008 hän osoittautui kuitenkin pettymykseksi, kun totutusti heikompaa oman pään pelaamista esittänyt Konttinen ei onnistunut myöskään hyökkäyspäässä. Hän teki Ässissä pelaamissaan 37 runkosarjaottelussa vain viisi syöttöpistettä, kunnes Konttinen siirtyi siirtorajan kynnyksellä tammikuun 2008 lopulla Turun Palloseuraan.
Korvenperänlampi
Korvenperänlampi on Keski-Suomessa Joutsassa Humalapohjan kylän lähellä sijaitseva lampi.
Mary Elizabeth Counselman
Teokset ja julkaisut
Counselman julkaisi novelleja ja runoja pienissä paikallis- ja harrastelijalehdissä jo 1920-luvulla. Hänen ensimmäinen ammattimaisesti julkaistu kaunokirjallinen teoksensa oli ”The Devil Himself” -niminen novelli, joka ilmestyi Myself: The Occult Fiction Magazinessa marraskuussa 1931.
Tero Konttinen
Läpimurto Ässissä
Kaudella 2008–2009 Konttinen edusti neljää eri seuraa. Hän aloitti kautensa puolentoista kuukauden mittaisella vuokrasopimuksella Ruotsin Elitserienin Djurgårdens IF:ssä, jossa Konttinen paikkasi Oscar Eklundin loukkaantumista. Hän ehti TPS:ään palattuaan pelata vain yhden ottelun, kunnes joukkueessa pieneen rooliin jäänyt Konttinen siirtyi lokakuussa 2008 Espoo Bluesiin vaihdossa Joni Töykkälään. Hän ehti edustaa Bluesia kauden aikana myös Mestarien liigassa. Tammikuun 2009 lopulla Konttinen siirtyi Timo Kuuluvaisen ja Ari Gröndahlin kanssa sarjatasoa alemmas Mestis-joukkue KooKoohon vaihdossa Jarno Kultaseen.
Yykeänvuono
thumb|right|300px|Yykeänvuonoa nähtynä sen itärannalta, jokseenkin läheltä [[Yykeänperää, kesäkuussa 2011.]] Yykeänvuono (vanhemmissa kirjallisissa lähteissä myös Jyykeänvuono, kveeniksi Yykeänvuono, tai Lyngenfjorden, )  on 85 kilometriä pitkä vuono Tromssan läänissä Pohjois-Norjassa. Vuono alkaa pohjoisessa Sørklubbenista ja päättyy Meleniin sisämaassa. Yykeän, Kieruan, Raisin, Kaivuonon ja Omasvuonon kunnat sijaitsevat vuonon rannoilla.
Tero Konttinen
Jokipoikien kautta ulkomaille
Syyskuun 2009 lopulla Konttinen siirtyi loppukauden 2009–2010 kattaneella sopimuksella Jokipoikiin. Hän kuului koko Mestiksen parhaisiin kiekollisiin puolustajiin ja paransi reilusti myös puolustuspelaamistaan, mistä kertoi Jokipoikien ylivoimaisesti paras teholukema +25. Konttinen voitti myös koko sarjan puolustajien maalipörssin ja sijoittui puolustajien pistepörssissä viidenneksi tehoilla 10+15=25. Hänen kautensa päättyi kuitenkin puolivälieriin loukkaantumisen vuoksi. Konttinen voitti kauden päätteeksi Mestiksen-mestaruuden. Hänet valittiin sarjan toiseen tähdistökentälliseen. Kaudeksi 2010–2011 Konttinen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Hän oli joukkueen tehokkain puolustaja tehoilla 2+18=20.
Kaudella 2011–2012 Konttinen oli jatkamassa Allsvenskan-uraansa 1+1-vuotisella sopimuksella Malmö Redhawksissa. Hänelle ei kuitenkaan löydetty sopivaa roolia, eikä Konttinen pelannut siellä otteluakaan runkosarjassa ja siirtyi lokakuussa 2011 Tanskan AL-Bank Ligaenissa pelaavaan Herning Blue Foxiin. Tammikuussa 2012 hän palasi loppukaudeksi Oskarshamniin.
Paluu Mestikseen
Marraskuussa 2012 Konttinen siirtyi ottelukohtaisella sopimuksella Mestiksen nousijajoukkue HC Keski-Uusimaahan vietettyään vapaana agenttina alkukauden 2012–2013. Hän pelasi joukkueessa 26 ottelua tehopistein 1+18=19, joilla Konttinen oli kauden päätyttyäkin HCK:n tehokkain puolustaja ja kolmanneksi paras pistemies. Siirtotakarajalla, tammikuun 2013 lopulla hän siirtyi Vaasan Sportiin, joka haki korvaajaa loukkaantuneelle Eetu Heikkiselle. Kaudeksi 2013–2014 Konttinen palasi vuoden mittaisella sopimuksella HCK:hon. Hän sijoittui tehoilla 6+29=35 koko Mestiksen puolustajien pistepörssissä kolmanneksi.
KalPan kautta takaisin ulkomaille
Toukokuussa 2014 Konttinen siirtyi elokuun loppuun asti ulottuneella try-out -sopimuksella SM-liigajoukkue Kalevan Palloon. Syyskuun lopulla hän sai 1+1-vuotisen jatkosopimuksen joukkueeseen. KalPa ei käyttänyt Konttisen sopimuksessa ollutta optiota ja hän siirtyi kaudeksi 2015–2016 vuoden mittaisella sopimuksella jatkamaan uraansa Ranskan Ligue Magnusin Rouen Hockey Élite 76:n riveihin. Konttinen jakoi tehoilla 2+15=17 liigan puolustajien pistepörssin viidennen sijan HC Amiensin Mitch Fillmanin kanssa. Hän voitti kauden aikana sekä Ranskan-mestaruuden, Ranskan-, Ranskan liigacupin että Continental Cupin mestaruden.
Kaudeksi 2016–2017 Konttinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen.
Korvenperänlampi
Maantietoa
Lammen pinta-ala on 2,6 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Lammen vedenpinnan korkeus on 98,3 metriä mpy.
Herakleopolis Mikra
Herakleopolis Mikra ( eli, myös ; ) eli Per-Herishef-neb-Nen-nesu oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen, jonka pääkaupunki se ainakin jossakin vaiheessa oli.
Tero Konttinen
Maajoukkueura
Konttinen pelasi alle 18-vuotiaiden MM-kilpailuissa vuonna 2003.
Herakleopolis Mikra
Herakleopolis Mikra, suomeksi ”Pieni Herakleen kaupunki”, sijaitsi Niilin itäisimmän suuhaaran eli Pelusiakos-suuhaaran länsipuolella lähellä Pelusionin kaupunkia, joka oli suuhaaran toisella puolella. Kaupungin egyptinkielinen nimi tarkoittaa ”Herishefin (Harsafeen), Nen-nesun herran, talo”. Kaupunki esiintyy vain myöhemmässä vaiheessa Egyptin historiaa.
Kaupunkia ei tule sekoittaa eteläisempään Herakleopolis Megaleen (Heracleopolis Magna).
Mary Elizabeth Counselman
Teokset ja julkaisut
Counselman tunnetaan parhaiten 30:sta kauhu- ja fantasianovellista, jotka ilmestyivät Weird Talesissa. Hänen ensimmäinen Weird Talesissa julkaistu novellinsa oli ”The House of Shadows” (huhtikuu 1933) ja viimeinen ”The Way Station” (syyskuu 1953). Tunnetuin on elokuussa 1934 julkaistu ”The Three Marked Pennies”, jonka Counselman oli kirjoittanut 15-vuotiaana. Kertomus sai lukijoilta innostuneen vastaanoton, ja se on sittemmin käännetty ainakin yhdeksälle eri kielelle ja sovitettu kuunnelmaksi. Novellia on käytetty yhdysvaltalaisissa äidinkielen oppikirjoissa ja sitä pidetään amerikkalaisen kirjallisuuden klassikkona. Vaikka Counselman ei toistamiseen yltänyt vastaavaan menestykseen, pysyi hän Weird Talesin suosittuna avustaja. Tunnettuja ovat tammikuussa 1942 julkaistu novelli ”Parasite Mansion”, joka 1960-luvun alussa sovitettiin TV-sarja Thrillerin jaksoksi, sekä tammikuussa 1943 julkaistu ”Seventh Sister”, joka käsittelee voodoota naisen näkökulmasta, mikä oli 1900-luvun alkupuoliskon kauhukirjallisuudessa epätavallista. Naisnäkökulma on myös novellissa ”The Unwanted” (tammikuu 1951), jonka päähenkilö on väestönlaskentaa suorittava nainen, joka Yhdysvaltain syrjäseutuja tutkiessaan kohtaa abortoitujen lasten haamuja adoptoivan vuoristolaisnaisen. ”Haulitornin aave” ja ”The Green Window” (molemmat 1949) heijastavat romanttista kaipuuta sisällissotaa edeltäneisiin Etelä-Yhdysvaltoihin.
Claudia Testoni
Claudia Testoni (19. joulukuuta 1915 – 17. heinäkuuta 1998) oli italialainen yleisurheilija, jonka menestyi parhaiten 80 metrin aitajuoksussa.
Mary Elizabeth Counselman
Teokset ja julkaisut
Weird Talesin ohella Counselman kirjoitti moniin muihin lehtiin, joita olivat esimerkiksi Good Housekeeping, Colliers, The Saturday Evening Post ja Jungle Stories. Jälkimmäisessä julkaistiin viidakkoon sijoittuvaa seikkailukirjallisuutta, mutta Counselmanin tarinat poikkesivat lajityypin valtavirrasta, sillä hänen sankarinsa olivat afrikkalaisia eivätkä eurooppalaistaustaisia.
Claudia Testoni
Testoni osallistui Berliinin olympialaisissa 1936 kolmeen lajiin: hän sijoittui neljänneksi 80 metrin aitajuoksussa ja 4 × 100 metrin viestijuoksussa sekä karsiutui 100 metrin juoksun alkuerissä. Wienin EM-kilpailuissa 1938 hän voitti kultaa 80 metrin aitajuoksussa maailmanennätysajalla 11,6.
Mary Elizabeth Counselman
Teokset ja julkaisut
Weird Talesin viimeinen numero ilmestyi 1954, ja Counselmanin tuotteliaisuus laski. Uuden julkaisukanavan hän löysi slick-lehdistä, jotka pulp-lehdistä poiketen oli painettu laadukkaalle paperille ja suunnattu hienostuneemmalle lukijakunnalle. Ne julkaisivat Counselmanin runoja ja artikkeleja, mutta kansanperinteestä ammentavalle fantasiakirjallisuudelle hän ei löytänyt uutta julkaisukanavaa. Niitä julkaistiin kuitenkin antologioissa, ja Yhdistyneessä kuningaskunnassa ilmestyi vuonna 1964 Counselmanin ensimmäinen novellikokoelma Half in Shadow: A Collection of Tales for the Night Hours, jossa oli 14 alun perin Weird Talesissa ilmestynyttä novellia. Vuonna 1975 ilmestyi African Yesterdays -niminen kokoelma Jungle Storiesissa julkaistuja novelleja.
Tyyli ja teemat
Useimmat Counselmanin proosatekstit edustavat kauhukirjallisuutta, kummitusjuttuja tai gotiikkaa. Niissä on usein vaikutteita Etelä-Yhdysvaltojen kansanperinteestä, ja ne heijastelevat Counselmanin omaa lapsuutta plantaasilla sekä hänen myöhempää uraansa lehtinaisena. Monien kertomusten miljöö on ränsistynyt vuokratila, joka on perustettu entisen orjien parakin paikalle. Counselmanin kaupunkikuvaus viittaa vastaavasti Etelä-Yhdysvaltoihin eikä rannikon suurkaupunkeihin tai Pohjois-Yhdysvaltojen teollisuuskeskuksiin, joihin useimmat pulp-kirjailijat sijoittivat tarinansa. Richard Bleilerin (1997) mukaan Counselman oli taitava kotiseutukirjailija, jonka tuotannon fantastiset ainekset tuovat kodikkaisiin aiheisiin lisätehoa.